डॉक्टर को नहीं मिली बहन की शादी में के लिए छुट्टी, उसके लिए लाए जोड़े से फांसी लगाकर दे दी जान
रोहतक। हरियाणा के रोहतक में एक सन्न कर देने वाला मामला सामने आया है। यहां पीजीआई के रेजीडेंट डॉक्टर्स हॉस्टल में रह रहे डॉ. ओमकार ने फांसी लगाकर आत्महत्या कर ली। मृतक कर्नाटक के बारीदाबाद के रहने वाला था और इस समय पीजीआई के पीडियाट्रिक विभाग में पीजी तृतीय वर्ष में अध्ययनरत था। 6 दिन बाद उसका जन्मदिन था और घर में बहन की शादी भी है।
सुसाइड करने की वजह भी बहन की शादी के लिए छुट्टी न मिलना बताया जा रहा है। डॉक्टर के सुसाइड के बाद पीजीआई में हालात तनावपूर्ण हो गए। रेजीडेंट्स डॉक्टर्स ने पीजीआई में काम बंद कर दिया। ओमकार के साथियों ने बताया कि वो ब्वायज हॉस्टल के फर्स्ट फ्लोर पर रहता था। साथियों के मुताबिक, वह गुरुवार शाम करीब साढ़े नौ बजे अपने कमरे पर लौटा।
इसके बाद रात करीब 10 बजे जब उसके साथी ने कमरे का गेट खोला तो वो फंदे पर लटके हुए था। उसने उन्हीं कपडों का फंदा बनाया था जो उसने बहन की शादी के लिए खरीदा था। वहीं, ये भी बताया जा रहा है कि ओमकार पर करीब दो साल पहले पीजीआई में एक बच्चे की मौत मामले में लापरवाही का केस दर्ज हुआ था। इससे भी वो तनाव में था। पुलिस को मामले में कोई सुसाइड नोट नहीं मिला है।
Rohtak: Doctor from Karnataka pursuing MD at Post Graduate Institute of Medical Sciences commits suicide after being denied leave for his sister's wedding, by HOD. Doctors have gone on strike in protest. #Haryana (14.6.19) pic.twitter.com/LjR9NOo7l5— ANI (@ANI) June 15, 2019
सुसाइड की जानकारी के बाद रेजीडेंट्स डॉक्टर्स ने हंगामा शुरू कर दिया। विभाग की एचओडी डॉ गीता गठवाल पर ओमकार को प्रताड़ित करने के आरोप लगाते हुए उन्होंने पुलिस को शव उठाने देने से इंकार कर दिया। पीजीआई प्रबंधन के कई अधिकारी उन्हें समझाने आए लेकिन हंगामा कर रहे डॉक्टर्स नहीं माने।